Συντεταγμένες: 50°5′N 19°52′E﻿ / ﻿50.083°N 19.867°E﻿ / 50.083; 19.867

Το **Μνημείο του Ταντέους Κοστσιούσκο** στην Κρακοβία (πολωνικά: *Pomnik Tadeusza Kościuszki w Krakowie*) είναι ένα από τα πιο γνωστά χάλκινα μνημεία στην Πολωνία. Είναι έργο των καλλιτεχνών Λεόναρντ Μαρκόνι, καθηγητή του Πανεπιστημίου του Λβιβ που γεννήθηκε στη Βαρσοβία και του γαμπρού του, γλύπτη Αντόνι Πόπιελ. Το έφιππο χάλκινο άγαλμα του Ταντέους Κοστσιούσκο — Πολωνού και Αμερικανού ήρωας της ανεξαρτησίας — βρίσκεται κατά μήκος της δυτικής πλευράς εισόδου στο Κάστρο Βάβελ στην Παλιά Πόλη.

Ιστορία
-------

 Αρχιτεκτονικό συγκρότημα του Βάβελ με τη θέση του αγάλματος του Κοστσιούσκο (*κόκκινο*) πάνω από τον συμπαγή προμαχώνα του Βλαδίσλαου Δ΄ (*βόρεια*)
Το άγαλμα δημιουργήθηκε το 1900 χάρη στις προσπάθειες της νεοσύστατης Εταιρείας Ταντέους Κοστσιούσκο, λίγο μετά το θάνατο του Μαρκόνι. Η αυστριακή κυβέρνηση κατά τη διάρκεια των διαμελισμών της Πολωνίας αρνήθηκε να εκδώσει την άδεια για την τοποθέτησή του. Χτίστηκε τουλάχιστον είκοσι χρόνια αργότερα το 1920-24 όταν το πολωνικό κράτος αποκατέστησε την ανεξαρτησία του μετά τον Α΄ Παγκόσμιο Πόλεμο. Το άγαλμα καταστράφηκε από τους Γερμανούς το 1940 κατά τη διάρκεια της ναζιστικής γερμανικής κατοχής στην Πολωνία. Το τρέχον αντίγραφο του, που ανεγέρθηκε το 1960, είναι ένα δώρο στην πόλη της Κρακοβίας από τους κατοίκους της Δρέσδης της Γερμανίας. Το αντίγραφο του ανεγέρθηκε επίσης στο Ντιτρόιτ του Μίσιγκαν το 1978, ως δώρο από τον λαό της Κρακοβίας, για τον εορτασμό της δισεκατονταετηρίδας των ΗΠΑ.

Στην εποχή του Κοστσιούσκο, το πολωνικό κράτος είχε διμαλιστεί δύο φορές από τους γείτονές του: τη Ρωσία, τη Μοναρχία των Αψβούργων και το Βασίλειο της Πρωσίας στις αρχές του 1793. Το 1794, ο Κοστσιούσκο ξεκίνησε μια εξέγερση στην Κεντρική Πλατεία της Κρακοβίας, η οποία, παρά τη νικηφόρα Μάχη του Ρατσουαβίτσε εναντίον του αριθμητικά ανώτερου Ρωσικού Στρατού, οδήγησε σε έναν τραγικό τρίτο και τελευταίο διαμελισμό της Πολωνίας. Η Κρακοβία έγινε μέρος της αυστριακής επαρχίας της Γαλικίας για πάνω από έναν αιώνα. Πριν ηγηθεί της εξέγερσης του 1794, ο Κοστσιούσκο είχε πολεμήσει στον Αμερικανικό Επαναστατικό Πόλεμο ως συνταγματάρχης στον Ηπειρωτικό Στρατό. Το 1783, σε αναγνώριση της θητείας του, προήχθει τιμητικά από το Ηπειρωτικό Συνέδριο στο βαθμό του ταξίαρχου και του δόθηκε η ιθαγένεια των Ηνωμένων Πολιτειών. Ο Κοστσιούσκο πέθανε στην Ελβετία στις 15 Οκτωβρίου 1817. Το σώμα του θάφτηκε για πρώτη φορά σε κρύπτη μιας εκκλησίας Ιησουιτών στο Σόλοτουρν, από όπου μεταφέρθηκε ένα χρόνο αργότερα στην Κρύπτη του Αγίου Λεονάρδου στον Καθεδρικό Ναό της Κρακοβίας, δίπλα στο σημείο όπου βρίσκεται το μνημείο του.

Παραπομπές
----------

1. ↑  Ρικ Στιβς, Κάμερον Χιούιτ, *Rick Steves' Best of Eastern Europe 2007*[*νεκρός σύνδεσμος*] by Avalon
2. ↑  Ellen Creager, Worth trumpeting. All’s well in Krakow, a city that dazzles with its storied past, understated present *The San Diego Union – Tribune*, 7 Σεπτεμβρίου 2008
3. ↑  Zacharias, Pat, *The Monuments of Detroit*, 5 Σεπτεμβρίου 1999. Αρχειοθετήθηκε 2012-07-10 at Archive.is *Detroit News*

Εξωτερικοί σύνδεσμοι
--------------------

 Πολυμέσα σχετικά με το θέμα  Tadeusz Kościuszko Monument in Kraków στο Wikimedia Commons